
Na  osnovu člana 30 Zakona o sudovima Republike Srpske („Služeni glasnik RS“ , broj 111/04) te Pravilnika o unutrašnjoj organizaciji i sistematizaciji radnih mjesta u Osnovnom sudu u Foči,člana 130 Pravilnika o unutrašnjem sudskom poslovanju  ( Službeni gglasnik BiH 57/08/ Predsjednik Osnovnog suda u Foči uz saglasnost Glavnog Okružnog tužioca Trebinje i Šefa odjeljenja sudske policije Trebinje, donosi
P R A V I L N I K
O KUĆNOM REDU U ZGRADI OSNOVNOG SUDA U FOČI
I OPŠTE ODREDBE

Član 1.

Ovim Pravilnikom uređuje se kućni red u zgradi Osnovnog suda u Foči ( u daljem tekstu sud) radi ostvarivanja optimalnih uslova za rad sudija i zaposlenih.

Član 2.

Ulazak i prijem stranaka i drugih osoba kada nisu pozvani posebnim pozivom,vrši se u određeno vrijeme u okviru radnog vremena i to:

-kod predsjednika suda-svakog ponedjeljka u vremenu od 12,00-14,00 sati

-u pisarnici suda-svakog radnog dana u vremenu od 07,00-15,00 sati

-u zemljišno-knjižnom uredu-svakog radnog dana u vremenu od 07,00-15,00 sati

Član 3.

Stranke kojima je zbog udaljenosti ili drugih važnih razloga otežan ponovni dolazak u sud,mogu se primiti i izvan vremena određenog u članu 2 ovog pravilnika.

Prijem stranaka kod predsjednika suda izvan vremena određenog u članu 2 ovog pravilnika vrši se po predhodnom odobrenju predsjednika suda.

Član 4.

Malodobne osobe nemogu samostalno ulaziti u zgradu Suda radi prisustvovanju  suđenjima niti boraviti u zgradi Suda.

                                                                         Član 5.

Posjetilac  koji ulazi u zgradu Suda dužan se javiti portiru na prijavnici,navesti razloge posjete te  osobe ili službu Suda koju želi posjetiti.Ako se utvrdi da posjetilac nemože ući u zgradu Suda,zaposleni Sudske policije neće dozvoliti posjetiocu da uđe u zgradu Suda.U slučaju iz predhodnog stava, ako posjetilac i pored toga što mu nije dozvoljen ulazak u zgradu suda pokuša da uđe u zgradu, zaposleni sudske policije je dužan da uz pomoć ostalih zaposlenih sudske policije ako je potrebno, preduzme odgovarajuće mjere radi sprečavanja posjetioca od nasilnog ulaženja u zgradu suda.
Član 6.

Posjetilac suda kojem je dozvoljen ulazak u zgradu suda dužan je na prijavnici suda da ostavi lični identifikacioni dokument /ličnu kartu, pasoš, vozačku dozvolu ili drugi dokument sa fotografijom/.

Član 7.

Advokati koji ulaze u zgradu suda mogu to učiniti bez ostavljanja ličnih dokumenata na prijavnici, ali su dužni pokazati advokatsku legitimaciju izdatu od odgovarajuće advokatske komore.

Član 8.

Predsjednik suda, sudija ili tužilac mogu portiru ili zaposlenom sudske policije na prijavnici najaviti dolazak osobe koja se može pustiti u zgradu suda bez ostavljanja ličnih dokumenata na prijavnici, ali se i tada posjetiocu daje odgovarajuća propusnica i evidentiraju se njegovi lični podaci u knjigu evidencije ulazaka u zgradu suda.

Član 9.

Sve posjete se upisuju u knjigu evidencije ulazaka u zgradu suda, koju vodi portir. U knjigu iz predhodnog stava unose se lični podaci posjetioca, razlozi posjete, kome ide u posjetu, te sat ulaska i sat izlaska iz zgrade suda.

Član 10.

Neće se dozvoliti ulazak u zgradu suda osobama koje su neprikladno obučene /kratke pantalone, majica bez rukava, papuče i sl./ kao i osobama koje su u vidno alkoholisanom stanju. Zabranjeno je unošenje bilo kakve vrste oružja u zgradu suda, osim službenog oružja službenih lica. U slučaju da posjetilac ima oružje, a nije službena osoba iz predhodnog stava, dužan je prije ulaska u zgradu suda, ostaviti oružje koje ima kod sebe portiru ili zaposlenom sudske policije. Oružje iz prethodnog stava drži se u metalnom ormaru u hodniku na glavnom ulazu u zgradu i vraća se posjetiocu kada izlazi iz zgrade suda.

Član 11.

Posjetioci koji se nalaze u zgradi suda ne smiju narušavati mir niti na bilo koji način ometati redovno poslovanje suda. U slučaju da posjetilac u zgradi suda narušava mir ili ometa redovno poslovanje suda, zaposleni sudske policije dužni su da preduzmu odgovarajuće mjere kako bi taj posjetilac bio udaljen iz zgrade suda.

Član 12.
U zgradi suda zaposlenima je dozvoljeno konzumiranje hrane i bezalkoholnih pića, a pušenje nije dozvoljeno u prostorijama suda . Pauza za doručak je  od 10,00 do 10,30 sati. Zaposlenima nije dozvoljen ulazak u zgradu suda  izvan radnog vremena, državnim praznicima i danima kada se po zakonu neradi izuzev dežurnim sudijama, tužiocima  i njihovim daktilografima za vrijeme dežurstva u krivičnim i prekršajnim stvarima.

Član 13.

Posjetiocima /uključujući i advokate, osumnjičene, otpužene, stranke i svjedoke/ zabranjena je upotreba mobilnih telefona u zgradi suda.

Nakon što se odobri posjeta, posjetilac je dužan da svoj mobilni telefon isključi na prijavnici suda.

Član 14.

Filmsko i televizijsko snimanje  u zgradi suda može se vršiti samo po odobrenju predsjednika suda.

Član 15.

Boravak na prijavnici suda dozvoljen je samo portiru i zaposlenima sudske policije.
Član 16.

Prije održavanja sudskih ročišta u slučaju kada javnost nije isključena, sudija određuje broj i omjer posjetilaca kojima se može dozvoliti ulazak u sudnicu /rodbina optuženog, rodbina oštećenog, rodbina stranaka, posmatrači, novinari, publika/ o čemu će blagovremeno upoznati zaposlene sudske policije.

Ukoliko sudija ne postupi u skladu sa predhodnim stavom, tada se primjenjuje sljedeći raspored ulazaka u zgradu suda, odnosno sudnice:

1. Bliža rodbina optuženog

2. Bliža rodbina oštećenog

3. Bliža rodbina stranaka

4. Ovlašćeni posmatrači

5. Novinari

6. Publika

Član 17.

Ulazak u zgradu suda, odnosno u sudnicu se može dozvoliti najkasnije 15 minuta prije početka ročišta. Nakon početka ročišta ne dozvoljava se ulazak posjetilaca u zgradu suda, odnosno sudnicu radi prisustvovanja ročištu, osim strankama i učesnicima u postupku. Za vrijeme trajanja ročišta nije dozvoljeno zadržavanje posjetilaca u hodniku zgrade suda.

Član 18.

Kontrolu posjetilaca vrše zaposleni sudske policije, koje vrše i nadzor nad ponašanjem posjetilaca u skladu sa ovim pravilnikom.

Član 19.

Ovaj pravilnik stupa na snagu 23.10.2008 godine.

Foča:10.10.2008 godine
Broj: 094-0-SU-08-000885

